b'\n_START_ARTICLE_\nGammel Strand Station\n_START_SECTION_\nStationens udformning\n_START_PARAGRAPH_\nGammel Strand Station er bekl\xc3\xa6dt med lyse, hvide keramiske plader, der, med b\xc3\xa5de matte og glatte overflader, vil tilf\xc3\xb8re et levende lysspil, der vil lede tankerne hen p\xc3\xa5 sollys, der glimter i vandoverfladen, n\xc3\xa5r overfladerne tils\xc3\xa6ttes kunstlys._NEWLINE_Da stationen er placeret direkte under Holmens Kanal, er layoutet ogs\xc3\xa5 en anelse anderledes end de standardiserede stationer p\xc3\xa5 K\xc3\xb8benhavns Metro. Fra terr\xc3\xa6nniveau f\xc3\xb8rer trapper og elevatorer ned til et concourseniveau. Dette leder hen til et langt rulletrappel\xc3\xb8b, som det bl. a. kendes fra London og Stockholms metroer oo ned til et andet concourseniveau, hvorfra passagerer f\xc3\xb8res ned p\xc3\xa5 selve stationen ad rulletrapper. Stationen er anlagt uden ovenlys, mens gaden Gammel Strand vil blive lukket permanent for gennemk\xc3\xb8rende trafik, hvorfor holdepladsen for turistbusser til kanalrundfarten ikke genetableres.'